pythainlp/thailaw-v1.0 huggingface dataset:
ประกาศคณะกรรมการกํากับหลักทรัพย์และตลาดหลักทรัพย์

 ที่ กข. 16/2550

เรื่อง หลักเกณฑ์ เงื่อนไข และวิธีการตั้งตัวแทนในการขายหรือรับซื้อคืน  
หน่วยลงทุน และตัวแทนด้านการตลาดกองทุนส่วนบุคคล   
(ฉบับที่ 3)  
--------------------------------------------

 อาศัยอํานาจตามความในมาตรา 14 และมาตรา 100 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้ยกเลิกความในข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กข. 2/2548 เรื่อง หลักเกณฑ์ เงื่อนไข และวิธีการตั้งตัวแทนในการขายหรือรับซื้อคืนหน่วยลงทุน และตัวแทนด้านการตลาดกองทุนส่วนบุคคล ลงวันที่ 5 มกราคม พ.ศ. 2548 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กข. 29/2548 เรื่อง หลักเกณฑ์ เงื่อนไข และวิธีการตั้งตัวแทนในการขายหรือรับซื้อคืนหน่วยลงทุน และตัวแทนด้านการตลาดกองทุนส่วนบุคคล (ฉบับที่ 2) ลงวันที่ 30 มิถุนายน พ.ศ. 2548 และให้ใช้ความต่อไปนี้แทน

“ข้อ 2 บริษัทจัดการอาจตั้งบุคคลธรรมดาหรือนิติบุคคลเป็นตัวแทนของบริษัทจัดการได้ตามหลักเกณฑ์ดังต่อไปนี้

1. การตั้งบุคคลธรรมดาเป็นตัวแทน บริษัทจัดการต้องตั้งบุคคลซึ่งได้รับความเห็นชอบจากสํานักงานตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้ติดต่อกับผู้ลงทุน และมาตรฐานการปฏิบัติงาน
2. การตั้งนิติบุคคลเป็นตัวแทน ให้ตั้งได้เฉพาะตัวแทนด้านการตลาดกองทุนส่วนบุคคล และตัวแทนในการขายหรือรับซื้อคืนหน่วยลงทุนในต่างประเทศ

 การตั้งนิติบุคคลเป็นตัวแทนด้านการตลาดกองทุนส่วนบุคคลตาม (2) บริษัทจัดการต้องตั้งนิติบุคคลซึ่งได้รับความเห็นชอบจากสํานักงานตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบนิติบุคคลเป็นตัวแทนด้านการตลาดกองทุนส่วนบุคคล และมาตรฐานการปฏิบัติงาน 

 การตั้งนิติบุคคลเป็นตัวแทนในการขายหรือรับซื้อคืนหน่วยลงทุนในต่างประเทศบริษัทจัดการต้องตั้งสถาบันการเงินหรือนิติบุคคลในต่างประเทศ ซึ่งสามารถประกอบธุรกิจการขายหรือรับซื้อคืนหน่วยลงทุนได้ตามกฎหมายของประเทศนั้น และสถาบันการเงินหรือนิติบุคคลดังกล่าวต้องไม่เป็นตัวแทนขายหรือรับซื้อคืนหน่วยลงทุนในประเทศไทย ไม่ว่าจะกระทําโดยตรงหรือผ่านสํานักงานผู้แทน”

ข้อ 2 ประกาศนี้ให้ใช้บังคับตั้งแต่วันที่ 1 พฤศจิกายน พ.ศ. 2550 เป็นต้นไป

ประกาศ ณ วันที่ 17 ตุลาคม พ.ศ. 2550

 (นายฉลองภพ สุสังกร์กาญจน์)  
 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์

------------------------------------------------------------------------------------------------------------------------------------------------------------------------

หมายเหตุ : เหตุผลในการออกประกาศฉบับนี้คือ เนื่องจากในปัจจุบันยังไม่มีหลักเกณฑ์การอนุญาตให้บริษัทจัดการตั้งตัวแทนในการขายหรือรับซื้อคืนหน่วยลงทุนในต่างประเทศ ดังนั้น สมควรกําหนดหลักเกณฑ์ดังกล่าวเพื่อเป็นการส่งเสริมการประกอบธุรกิจหลักทรัพย์ประเภทการจัดการกองทุนรวม และการเป็นตัวแทนดังกล่าว จึงจําเป็นต้องออกประกาศนี้
ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 65/2543

เรื่อง การขออนุญาตและการอนุญาตให้เสนอขาย

ใบสําคัญแสดงสิทธิอนุพันธ์ที่ออกใหม่ (ฉบับที่ 2)

 อาศัยอํานาจตามความในมาตรา 14 และ มาตรา 35 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้เพิ่มความต่อไปนี้เป็นข้อ 19/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 24/2543 เรื่อง การขออนุญาตและการอนุญาตให้เสนอขายใบสําคัญแสดงสิทธิอนุพันธ์ที่ออกใหม่ ลงวันที่ 11 มิถุนายน พ.ศ. 2543 

 “ข้อ 19/1 นอกจากการรายงานตามมาตรา 81 แล้ว ให้ผู้ได้รับอนุญาตให้ออกใบสําคัญแสดงสิทธิอนุพันธ์ในหุ้นที่ให้สิทธิที่จะได้รับชําระเงินที่คํานวณได้จากส่วนต่างของราคาหุ้น หรือใบสําคัญแสดงสิทธิอนุพันธ์ในดัชนีหลักทรัพย์ ยื่นรายงานผลการใช้สิทธิตามใบสําคัญแสดงสิทธิอนุพันธ์ดังกล่าว แล้วแต่กรณี ตามหลักเกณฑ์และวิธีการที่สํานักงานประกาศกําหนด” 

ข้อ 2 ให้ยกเลิกความใน (1) ของข้อ 29 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 24/2543 เรื่อง การขออนุญาตและการอนุญาตให้เสนอขายใบสําคัญแสดงสิทธิอนุพันธ์ที่ออกใหม่ ลงวันที่ 11 มิถุนายน พ.ศ. 2543 และให้ใช้ความต่อไปนี้แทน

 “(1) เป็นบริษัทหลักทรัพย์ที่

 (ก) ยื่นคําขออนุญาตและได้รับอนุญาตจากสํานักงานให้ทําธุรกรรมด้านอนุพันธ์นอกตลาดหลักทรัพย์แห่งประเทศไทยได้ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการทําธุรกรรมอนุพันธ์และการให้บริการด้านอนุพันธ์ของบริษัทหลักทรัพย์นอกตลาดหลักทรัพย์แห่งประเทศไทย 

 (ข) มีเงินกองทุนสภาพคล่องสุทธิไม่น้อยกว่าสองร้อยล้านบาท”

ข้อ 3 ให้เพิ่มความต่อไปนี้เป็นข้อ 35/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 24/2543 เรื่อง การขออนุญาตและการอนุญาตให้เสนอขายใบสําคัญแสดงสิทธิอนุพันธ์ที่ออกใหม่ ลงวันที่ 11 มิถุนายน พ.ศ. 2543 

 “ข้อ 35/1 นอกจากการรายงานตามมาตรา 81 แล้ว ให้ผู้ได้รับอนุญาตให้ออกใบสําคัญแสดงสิทธิอนุพันธ์ในหุ้นที่ให้สิทธิที่จะได้รับชําระเงินที่คํานวณได้จากส่วนต่างของราคาหุ้น หรือใบสําคัญแสดงสิทธิอนุพันธ์ในดัชนีหลักทรัพย์ ยื่นรายงานผลการใช้สิทธิตามใบสําคัญแสดงสิทธิอนุพันธ์ดังกล่าว แล้วแต่กรณี ตามหลักเกณฑ์และวิธีการที่สํานักงานประกาศกําหนด” 

 ข้อ 4 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ประกาศ ณ วันที่ 24 ธันวาคม พ.ศ. 2543 

 (นายธารินทร์ นิมมานเหมินท์)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กน. 42/2544

เรื่อง หลักเกณฑ์ เงื่อนไข และวิธีการในการเป็นที่ปรึกษาการลงทุน

และการตั้งตัวแทนที่ปรึกษาการลงทุน

(ฉบับที่ 2)

 อาศัยอํานาจตามความในมาตรา 14 และมาตรา 115 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้ยกเลิกความในข้อ 4 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 23/2544 เรื่อง หลักเกณฑ์ เงื่อนไข และวิธีการในการเป็นที่ปรึกษาการลงทุนและการตั้งตัวแทนที่ปรึกษาการลงทุน ลงวันที่ 14 กันยายน พ.ศ. 2544 และให้ใช้ความต่อไปนี้แทน

 “ข้อ 4 โดยไม่เป็นการจํากัดอํานาจของคณะกรรมการ ก.ล.ต. ตามมาตรา 143 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ที่จะสั่งเป็นประการอื่น บริษัทที่ปรึกษาการลงทุนตามข้อ 3 ที่ไม่สามารถดํารงหลักประกันหรือสินทรัพย์สภาพคล่องให้เพียงพอตามที่สํานักงานประกาศกําหนด ให้บริษัทที่ปรึกษาการลงทุนดังกล่าวปฏิบัติดังต่อไปนี้

(1)จัดทํารายงานที่แสดงถึงความไม่เพียงพอของหลักประกันหรือสินทรัพย์สภาพคล่องตามแบบที่สํานักงานประกาศกําหนด และยื่นต่อสํานักงานภายในสองวันทําการถัดไป

 (2) แก้ไขให้สามารถดํารงความเพียงพอของหลักประกันหรือสินทรัพย์สภาพคล่องตามที่กําหนดได้เป็นระยะเวลาไม่น้อยกว่าเจ็ดวันทําการติดต่อกัน ภายในเวลาสามสิบวันนับแต่วันที่ไม่สามารถดํารงความเพียงพอดังกล่าวได้ และแจ้งการแก้ไขให้สํานักงานทราบภายในสองวันทําการนับแต่วันที่สามารถแก้ไขได้”

 ข้อ 2 ให้ยกเลิกความในข้อ 5 แห่งประกาศคณะกรรมการกํากับหลักทรัพย์แลตลาดหลักทรัพย์ ที่ กน. 23/2544 เรื่อง หลักเกณฑ์ เงื่อนไข และวิธีการในการเป็นที่ปรึกษาการลงทุนและการตั้งตัวแทนที่ปรึกษาการลงทุน ลงวันที่ 14 กันยายน พ.ศ. 2544 และให้ใช้ความต่อไปนี้แทน

“ข้อ 5 ในระหว่างที่บริษัทที่ปรึกษาการลงทุนตามข้อ 3 ไม่สามารถดํารงหลักประกันหรือสินทรัพย์สภาพคล่องให้เพียงพอ หรืออยู่ในระหว่างการแก้ไขการดํารงความเพียงพอตามข้อ 4(2)ห้ามมิให้บริษัทที่ปรึกษาการลงทุนดังกล่าวดําเนินการดังต่อไปนี้ จนกว่าจะสามารถดํารงความเพียงพอได้ตามหลักเกณฑ์ที่กําหนด 

 (1) การให้บริการแก่ลูกค้ารายใหม่

 (2) การขยายระยะเวลาการให้บริการแก่ลูกค้ารายเดิม

 (3) การกระทําอื่นใดที่สํานักงานประกาศกําหนด”

 ข้อ 3 ให้เพิ่มความต่อไปนี้เป็นข้อ 17/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 23/2544 เรื่อง หลักเกณฑ์ เงื่อนไข และวิธีการในการเป็นที่ปรึกษาการลงทุนและการตั้งตัวแทนที่ปรึกษาการลงทุน ลงวันที่ 14 กันยายน พ.ศ. 2544

 “ข้อ 17/1 ความในข้อ 2 และข้อ 11(7) มิให้นํามาใช้บังคับกับบริษัทที่ปรึกษาการลงทุนที่ได้รับใบอนุญาตให้ประกอบธุรกิจหลักทรัพย์ประเภทการเป็นที่ปรึกษาการลงทุนอยู่ก่อนวันที่ประกาศนี้ใช้บังคับ หากบริษัทที่ปรึกษาการลงทุนดังกล่าวได้แจ้งให้สํานักงานทราบเป็นหนังสือภายในสิบห้าวันนับแต่วันที่ประกาศนี้ใช้บังคับ ว่ายังไม่ประสงค์จะให้คําแนะนําแก่ลูกค้า 

 บริษัทที่ปรึกษาการลงทุนตามวรรคหนึ่ง หากประสงค์จะกลับมาให้คําแนะนําแก่ลูกค้า บริษัทดังกล่าวต้องมีหนังสือแจ้งให้สํานักงานทราบล่วงหน้าไม่น้อยกว่าหกสิบวันก่อนเริ่มให้คําแนะนําแก่ลูกค้า พร้อมทั้งแสดงได้ว่าสามารถปฏิบัติตามหลักเกณฑ์ที่กําหนดไว้ในประกาศนี้”

 ข้อ 4 ประกาศนี้ให้ใช้บังคับตั้งแต่วันที่ 1 มีนาคม พ.ศ. 2545 เป็นต้นไป 

 ประกาศ ณ วันที่ 16 พฤศจิกายน พ.ศ. 2544

 

 (นายสมคิด จาตุศรีพิทักษ์)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 27/2543
---------------

เรื่อง การขออนุญาตและการอนุญาตให้เสนอขายหุ้นที่ออกใหม่

(ฉบับที่ 2)

 

 อาศัยอํานาจตามความในมาตรา 14 และมาตรา 35 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้
===========================================================================================================================================

 ข้อ 1 ให้ยกเลิกความใน (3) ของข้อ 15 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 12/2543 เรื่อง การขออนุญาตและการอนุญาตให้เสนอขายหุ้นที่ออกใหม่ลงวันที่ 22 มีนาคม พ.ศ. 2543 และให้ใช้ความต่อไปนี้แทน
=====================================================================================================================================================================================================================

 “(3) ข้อบังคับบริษัทของผู้ขออนุญาตและบริษัทย่อย ต้องมีข้อกําหนดเกี่ยวกับการขอความเห็นชอบจากผู้ถือหุ้นในการทํารายการที่เกี่ยวโยงกัน และการได้มาหรือจําหน่ายไปซึ่งสินทรัพย์ที่สําคัญของผู้ขออนุญาตหรือบริษัทย่อยในลักษณะที่สอดคล้องกับข้อกําหนดของตลาดหลักทรัพย์แห่งประเทศไทยในเรื่องดังกล่าว 

 ในกรณีที่บริษัทย่อยมีความจําเป็นหรือข้อจํากัดทําให้ไม่สามารถจัดให้ข้อบังคับบริษัทย่อยมีข้อกําหนดในเรื่องดังกล่าวได้ ผู้ขออนุญาตต้องแสดงความจําเป็นหรือข้อจํากัดดังกล่าวรวมทั้งต้องแสดงได้ว่ามีมาตรการที่สามารถควบคุมดูแลให้การทํารายการที่เกี่ยวโยงกัน และการได้มาหรือจําหน่ายไปซึ่งสินทรัพย์ที่สําคัญของบริษัทย่อย ต้องผ่านความเห็นชอบหรือการอนุมัติของคณะบุคคลซึ่งไม่มีส่วนได้เสียในเรื่องนั้น หรือมาตรการอื่นใดในทํานองเดียวกัน”

 ข้อ 2 ผู้ขออนุญาตรายใดยื่นคําขออนุญาตต่อสํานักงานก่อนวันที่ 30 เมษายน 2544 หากผู้ขออนุญาตรายนั้นไม่สามารถปฏิบัติตามหลักเกณฑ์ที่กําหนดในข้อ 15(3) วรรคหนึ่ง ซึ่งแก้ไขเพิ่มเติมตามประกาศนี้ ให้สํานักงานมีอํานาจผ่อนผันได้ 

 เว้นแต่กรณีที่เข้าหลักเกณฑ์ตามข้อ 15(3) วรรคสอง ผู้ได้รับอนุญาตที่ได้รับการผ่อนผันตามวรรคหนึ่ง ต้องดําเนินการให้ข้อบังคับบริษัทของผู้ได้รับอนุญาตและบริษัทย่อยเป็นไปตามหลักเกณฑ์ที่กําหนดในข้อ 15(3) วรรคหนึ่ง ให้แล้วเสร็จในการประชุมผู้ถือหุ้นครั้งถัดไปของผู้ขออนุญาตและบริษัทย่อย แล้วแต่กรณี และส่งสําเนาข้อบังคับบริษัทให้สํานักงานภายในเจ็ดวันทําการนับแต่วันที่จดทะเบียนแก้ไขข้อบังคับบริษัทกับกระทรวงพาณิชย์แล้วเสร็จ

 ข้อ 3 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา

เป็นต้นไป

 ประกาศ ณ วันที่ 4 สิงหาคม พ.ศ. 2543
====================================

 (นายธารินทร์ นิมมานเหมินท์)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 45/2543

เรื่อง การขออนุญาตและการอนุญาตให้เสนอขายหุ้นที่ออกใหม่

(ฉบับที่ 3)

 อาศัยอํานาจตามความในมาตรา 14 และมาตรา 35 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้เพิ่มความต่อไปนี้เป็นวรรคสองของข้อ 15(1) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 12/2543 เรื่อง การขออนุญาตและการอนุญาตให้เสนอขายหุ้นที่ออกใหม่ ลงวันที่ 22 มีนาคม พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 27/2543 เรื่อง การขออนุญาตและการอนุญาตให้เสนอขายหุ้นที่ออกใหม่(ฉบับที่ 2) ลงวันที่ 4 สิงหาคม พ.ศ. 2543

 “ความใน (1) มิให้ใช้บังคับแก่ผู้ขออนุญาตที่ได้จัดให้มีคณะกรรมการตรวจสอบแล้ว”

 ข้อ 2 ให้ยกเลิกความใน (2) ของข้อ 15 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 12/2543 เรื่อง การขออนุญาตและการอนุญาตให้เสนอขายหุ้นที่ออกใหม่ลงวันที่ 22 มีนาคม พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 27/2543 เรื่อง การขออนุญาตและการอนุญาตให้เสนอขายหุ้นที่ออกใหม่(ฉบับที่ 2) ลงวันที่ 4 สิงหาคม พ.ศ. 2543 และให้ใช้ความต่อไปนี้แทน

 “(2) มีการกําหนดขอบเขตอํานาจหน้าที่ของคณะกรรมการบริษัทอย่างชัดเจน และในกรณีที่คณะกรรมการบริษัทได้มอบอํานาจให้กรรมการผู้จัดการหรือบุคคลอื่นทําหน้าที่แทนในเรื่องเกี่ยวกับการดําเนินงานตามปกติธุรกิจ การมอบอํานาจดังกล่าวต้องเป็นไปตามมติของที่ประชุมคณะกรรมการบริษัทที่มีกรรมการอิสระตาม (1) หรือกรรมการที่เป็นกรรมการตรวจสอบเข้าร่วมประชุม และกรณีที่กรรมการอิสระหรือกรรมการที่เป็นกรรมการตรวจสอบคัดค้านการมอบอํานาจนั้น ต้องบันทึกความเห็นของกรรมการดังกล่าวในรายงานการประชุมให้ชัดเจน 

 การมอบอํานาจตามวรรคหนึ่งต้องกําหนดขอบเขตอํานาจ หน้าที่ และความรับผิดชอบของผู้รับมอบอํานาจไว้อย่างชัดเจน และต้องไม่มีลักษณะเป็นการมอบอํานาจที่ทําให้ผู้รับมอบอํานาจสามารถอนุมัติรายการที่ตนหรือบุคคลที่อาจมีความขัดแย้งมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับผู้ขออนุญาตหรือบริษัทย่อย” 

 ข้อ 3 ให้ยกเลิก (3) ของข้อ 23 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 12/2543 เรื่อง การขออนุญาตและการอนุญาตให้เสนอขายหุ้นที่ออกใหม่ ลงวันที่ 22 มีนาคม พ.ศ. 2543

 ข้อ 4 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ประกาศ ณ วันที่ 26 ตุลาคม พ.ศ. 2543

 (นายธารินทร์ นิมมานเหมินท์)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

 ที่ กจ. 11/2548

เรื่อง หลักเกณฑ์ เงื่อนไข และวิธีการในการขออนุญาตเสนอขายหุ้นที่ออกใหม่  
เพื่อรองรับใบแสดงสิทธิในการซื้อหุ้นเพิ่มทุนที่โอนสิทธิได้ และการอนุญาต

(ฉบับที่ 2)

 

 อาศัยอํานาจตามความในมาตรา 14 และมาตรา 35 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้
===========================================================================================================================================

ข้อ 1 ให้ยกเลิกความใน (1) ของข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 21/2541 เรื่อง หลักเกณฑ์ เงื่อนไข และวิธีการในการขออนุญาตเสนอขายหุ้นที่ออกใหม่เพื่อรองรับใบแสดงสิทธิในการซื้อหุ้นเพิ่มทุนที่โอนสิทธิได้ และการอนุญาต ลงวันที่ 11 มิถุนายน พ.ศ. 2541 และให้ใช้ความต่อไปนี้แทน

 “(1) (ก) มีผู้บริหารที่เป็นบุคคลที่มีชื่ออยู่ในระบบข้อมูลรายชื่อผู้บริหารตามประกาศคณะกรรมการกํากับหลักทรัพย์และตลาดหลักทรัพย์ว่าด้วยข้อกําหนดเกี่ยวกับผู้บริหารของบริษัทที่ออกหลักทรัพย์

1. มีผู้มีอํานาจควบคุมที่ไม่มีลักษณะต้องห้ามตามที่กําหนดในประกาศคณะกรรมการกํากับหลักทรัพย์และตลาดหลักทรัพย์ว่าด้วยข้อกําหนดเกี่ยวกับผู้บริหารของบริษัทที่ออกหลักทรัพย์ โดยอนุโลม”

ข้อ 2 ประกาศนี้ให้มีผลใช้บังคับตั้งแต่วันที่ 1 มีนาคม 2548 เป็นต้นไป

 ประกาศ ณ วันที่ 17 มกราคม พ.ศ. 2548

 (นายสมคิด จาตุศรีพิทักษ์)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 64/2547

เรื่อง หลักเกณฑ์ เงื่อนไข และวิธีการในการส่งมอบหลักทรัพย์

ให้แก่ผู้ซื้อหลักทรัพย์

(ฉบับที่ 3)

 

 อาศัยอํานาจตามความในมาตรา 14 และมาตรา 88 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้ยกเลิกข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ที่ กจ. 8/2538 เรื่อง หลักเกณฑ์ เงื่อนไข และวิธีการในการส่งมอบหลักทรัพย์ให้แก่ผู้ซื้อหลักทรัพย์ ลงวันที่ 12 พฤษภาคม พ.ศ. 2538 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ที่ กจ. 24/2541 เรื่อง หลักเกณฑ์ เงื่อนไข และวิธีการในการส่งมอบหลักทรัพย์ให้แก่ผู้ซื้อหลักทรัพย์ (ฉบับที่ 2) ลงวันที่ 11 มิถุนายน พ.ศ. 2541 

 ข้อ 2 ให้ยกเลิกความในข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 8/2538 เรื่อง หลักเกณฑ์ เงื่อนไข และวิธีการในการส่งมอบหลักทรัพย์ให้แก่ผู้ซื้อหลักทรัพย์ ลงวันที่ 12 พฤษภาคม พ.ศ. 2538 และให้ใช้ความต่อไปนี้แทน

 “ข้อ 3 ให้บริษัทหรือเจ้าของหลักทรัพย์ส่งมอบหลักทรัพย์ให้แก่ผู้ซื้อหลักทรัพย์ตามวิธีการและระยะเวลาที่ระบุไว้ในหนังสือชี้ชวน แต่ทั้งนี้ต้องไม่เกินระยะเวลาดังต่อไปนี้

 (1) หากผู้ซื้อแสดงเจตนาให้ผู้ขายส่งมอบหลักทรัพย์ดังกล่าวโดยการฝากไว้กับศูนย์รับฝากหลักทรัพย์ซึ่งประกอบกิจการโดยชอบภายใต้พระราชบัญญัติหลักทรัพย์และตลาดหลักทรัพย์ พ.ศ.2535 เพื่อประโยชน์ของผู้ซื้อ ให้บริษัทหรือเจ้าของหลักทรัพย์ส่งมอบหลักทรัพย์ให้แก่ผู้ซื้อตามวิธีการที่กําหนดในคําสั่งดังกล่าวภายในเจ็ดวันทําการนับแต่วันปิดการเสนอขายหลักทรัพย์นั้น

 (2) หากผู้ซื้อแสดงเจตนาจะขอรับใบหลักทรัพย์ ให้บริษัทหรือเจ้าของหลักทรัพย์ส่งมอบหลักทรัพย์ให้แก่ผู้ซื้อภายในสิบห้าวันทําการนับแต่วันปิดการเสนอขายหลักทรัพย์นั้น 

 เพื่อประโยชน์ตามวรรคหนึ่ง คําว่า “ปิดการเสนอขาย” ให้หมายความรวมถึง

 (1) วันสุดท้ายของการใช้สิทธิของผู้ถือหลักทรัพย์หนึ่งในการซื้อหรือแปลงสภาพเป็นหลักทรัพย์อื่น หรือ

 (2) วันที่ครบกําหนดชําระหนี้ตามหลักทรัพย์หนึ่งซึ่งมีวัตถุแห่งหนี้เป็นการส่งมอบหลักทรัพย์อื่น โดยข้อผูกพันให้ชําระหนี้ด้วยการส่งมอบหลักทรัพย์อื่นได้กําหนดไว้เป็นการล่วงหน้าในหลักทรัพย์ที่เป็นมูลแห่งหนี้นั้น หรือข้อผูกพันให้ชําระหนี้ด้วยการส่งมอบหลักทรัพย์อื่นเกิดจากการใช้สิทธิของผู้ออกหลักทรัพย์ภายใต้ข้อตกลงที่ระบุไว้ในหลักทรัพย์ที่เป็นมูลแห่งหนี้นั้น แล้วแต่กรณี”

 ข้อ 3 ประกาศนี้มิให้ใช้บังคับกับการส่งมอบหลักทรัพย์ที่ได้เสนอขายไปก่อนวันที่ประกาศนี้มีผลใช้บังคับ

 ข้อ 4 ประกาศนี้ให้มีผลใช้บังคับตั้งแต่วันที่ 16 ธันวาคม 2547 เป็นต้นไป

######  ประกาศ ณ วันที่ 29 พฤศจิกายน 2547

 (นายสมคิด จาตุศรีพิทักษ์)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 7/2547

เรื่อง  การจดทะเบียนเป็นผู้ประกอบธุรกิจสัญญาซื้อขายล่วงหน้า

ประเภทการเป็นตัวแทนซื้อขายสัญญาซื้อขายล่วงหน้า

และการเป็นผู้ค้าสัญญาซื้อขายล่วงหน้า

                                

                   อาศัยอํานาจตามความในมาตรา 6 มาตรา 9 และมาตรา 16 วรรคสาม แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ในประกาศนี้

                   “ผู้ประกอบธุรกิจสัญญาซื้อขายล่วงหน้า” หมายความว่า ผู้ประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าหรือการเป็นผู้ค้าสัญญาซื้อขายล่วงหน้า

                   “สํานักงาน ก.ล.ต.” หมายความว่า สํานักงานคณะกรรมการกํากับหลักทรัพย์และตลาดหลักทรัพย์ตามกฎหมายว่าด้วยหลักทรัพย์และตลาดหลักทรัพย์


ข้อ ๒ ผู้ขอจดทะเบียนเป็นผู้ประกอบธุรกิจสัญญาซื้อขายล่วงหน้าต้องเป็นนิติบุคคลดังต่อไปนี้

                   (1)  ธนาคารพาณิชย์ตามกฎหมายว่าด้วยการธนาคารพาณิชย์

                   (2) บริษัทเงินทุนตามกฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์

                   (3) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ที่มิได้จํากัดเฉพาะหลักทรัพย์อันเป็นตราสารแห่งหนี้  หรือการให้สินเชื่อเพื่อธุรกิจหลักทรัพย์ ตามกฎหมายว่าด้วยหลักทรัพย์และตลาดหลักทรัพย์


ข้อ ๓ ผู้ขอจดทะเบียนเป็นผู้ประกอบธุรกิจสัญญาซื้อขายล่วงหน้าตามข้อ 2 (1) และ (2) ต้องมีคุณสมบัติดังต่อไปนี้

                   (1)  สามารถประกอบธุรกิจสัญญาซื้อขายล่วงหน้าประเภทที่ขอจดทะเบียนได้ตามกฎหมายที่ควบคุมการประกอบธุรกิจของนิติบุคคลนั้น

                   (2) สามารถดํารงเงินกองทุนและกันเงินสํารองได้ตามหลักเกณฑ์ของกฎหมายที่ควบคุมการประกอบธุรกิจของนิติบุคคลนั้น

                   (3)  แสดงได้ว่าจะมีระบบป้องกันความขัดแย้งทางผลประโยชน์และระบบป้องกันการล่วงรู้ข้อมูลภายในระหว่างหน่วยงานและบุคลากรที่มีประสิทธิภาพ รวมทั้งมีมาตรการในการควบคุมและติดตามให้มีการดําเนินงานตามระบบที่วางไว้


ข้อ ๔ นอกจากต้องมีคุณสมบัติตามที่กําหนดไว้ในข้อ 3 แล้ว ผู้ขอจดทะเบียนเป็นผู้ประกอบธุรกิจสัญญาซื้อขายล่วงหน้าตามข้อ 2 (3) ต้องแสดงได้ว่าจะมีนโยบายและมาตรการในการควบคุมและบริหารความเสี่ยง การจัดการด้านการปฏิบัติการ และระบบการควบคุมภายใน ที่สามารถรองรับการประกอบธุรกิจสัญญาซื้อขายล่วงหน้าได้อย่างมีประสิทธิภาพ รวมทั้งมีมาตรการในการควบคุมและติดตามให้มีการดําเนินงานตามนโยบาย มาตรการ และระบบที่วางไว้ด้วย


ข้อ ๕ ให้นิติบุคคลตามข้อ 2 ที่จะขอจดทะเบียนเป็นผู้ประกอบธุรกิจสัญญาซื้อขายล่วงหน้ายื่นคําขอต่อสํานักงาน ก.ล.ต. ตามแบบพร้อมเอกสารหลักฐานประกอบคําขอตามที่สํานักงาน ก.ล.ต. ประกาศกําหนด


ข้อ ๖ ให้สํานักงาน ก.ล.ต. พิจารณาและสั่งการเกี่ยวกับการขอจดทะเบียนเป็นผู้ประกอบธุรกิจสัญญาซื้อขายล่วงหน้าภายในหกสิบวันนับแต่วันที่สํานักงาน ก.ล.ต. ได้รับคําขอและเอกสารหลักฐานที่ถูกต้องและครบถ้วน


ข้อ ๗ ประกาศนี้ให้ใช้บังคับตั้งแต่วันที่ 6 มกราคม พ.ศ. 2547 เป็นต้นไป


ผู้มีอํานาจลงนาม - ประกาศ   ณ วันที่  23 มกราคม พ.ศ. 2547                                 

 

 

 

                                                        ร้อยเอก

                                                              (สุชาติ   เชาว์วิศิษฐ)

                                                       รัฐมนตรีว่าการกระทรวงการคลัง

                                  ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 47/2547

เรื่อง การจดทะเบียนเป็นผู้ประกอบธุรกิจสัญญาซื้อขายล่วงหน้า

ประเภทการเป็นตัวแทนซื้อขายสัญญาซื้อขายล่วงหน้า

และการเป็นผู้ค้าสัญญาซื้อขายล่วงหน้า

(ฉบับที่ 2)

 

 อาศัยอํานาจตามความในมาตรา 9 มาตรา16 วรรคสาม และมาตรา 17 (4) แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกข้อกําหนดไว้ดังต่อไปนี้

ข้อ 1 ให้เพิ่มความต่อไปนี้เป็น (4) ของข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 7/2547 เรื่อง การจดทะเบียนเป็นผู้ประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าและการเป็นผู้ค้าสัญญาซื้อขายล่วงหน้า ลงวันที่ 23 มกราคม พ.ศ. 2547

“(4) นิติบุคคลที่จัดตั้งตามกฎหมายต่างประเทศซึ่งเป็นผู้ประกอบธุรกิจสัญญาซื้อขายล่วงหน้าประเภทการเป็นผู้ค้าสัญญาซื้อขายล่วงหน้าตามกฎหมายของประเทศนั้น ทั้งนี้ เฉพาะการขอจดทะเบียนเป็นผู้ประกอบธุรกิจสัญญาซื้อขายล่วงหน้าประเภทการเป็นผู้ค้าสัญญาซื้อขายล่วงหน้า” 

ข้อ 2 ให้เพิ่มความต่อไปนี้เป็นข้อ 4/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 7/2547 เรื่อง การจดทะเบียนเป็นผู้ประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าและการเป็นผู้ค้าสัญญาซื้อขายล่วงหน้า ลงวันที่ 23 มกราคม พ.ศ. 2547

“ข้อ 4/1 ผู้ขอจดทะเบียนเป็นผู้ประกอบธุรกิจสัญญาซื้อขายล่วงหน้าประเภทการเป็นผู้ค้าสัญญาซื้อขายล่วงหน้าตามข้อ 2 (4) ต้องแสดงต่อสํานักงานได้ว่า

1. เป็นผู้ประกอบธุรกิจสัญญาซื้อขายล่วงหน้าประเภทการเป็นผู้ค้าสัญญาซื้อขายล่วงหน้าตามกฎหมายของประเทศที่นิติบุคคลนั้นจัดตั้งขึ้น
2. การประกอบธุรกิจสัญญาซื้อขายล่วงหน้าประเภทการเป็นผู้ค้าสัญญาซื้อขายล่วงหน้าในประเทศที่นิติบุคคลนั้นจัดตั้งขึ้น อยู่ภายใต้การกํากับดูแลของทางการหรือหน่วยงาน ที่ทําหน้าที่กํากับดูแลสัญญาซื้อขายล่วงหน้า โดยมีหลักเกณฑ์ในการอนุญาตและการประกอบธุรกิจสัญญาซื้อขายล่วงหน้าไม่ด้อยกว่าหลักเกณฑ์ที่กําหนดโดยพระราชบัญญัติสัญญาซื้อขายล่วงหน้า พ.ศ. 2546 รวมทั้งประกาศและหนังสือเวียนที่เกี่ยวข้องซึ่งออกหรือวางแนวปฏิบัติตามกฎหมายดังกล่าว
3. ไม่อยู่ระหว่างถูกจํากัด หรือพักการประกอบธุรกิจสัญญาซื้อขายล่วงหน้าประเภทการเป็นผู้ค้าสัญญาซื้อขายล่วงหน้าโดยทางการหรือหน่วยงานที่ทําหน้าที่กํากับดูแลสัญญาซื้อขายล่วงหน้าในประเทศที่นิติบุคคลนั้นจัดตั้งขึ้น”

ข้อ 3 ให้เพิ่มความต่อไปนี้เป็นข้อ 6/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 7/2547 เรื่อง การจดทะเบียนเป็นผู้ประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าและการเป็นผู้ค้าสัญญาซื้อขายล่วงหน้า ลงวันที่ 23 มกราคม พ.ศ. 2547

“ข้อ 6/1 ในกรณีที่ผู้ได้รับการจดทะเบียนเป็นผู้ประกอบธุรกิจสัญญาซื้อขายล่วงหน้าสิ้นสถานะการเป็นนิติบุคคลตามประเภทที่กําหนดในข้อ 2 ให้ถือว่าการจดทะเบียนเป็นผู้ประกอบธุรกิจสัญญาซื้อขายล่วงหน้าตามประกาศนี้เป็นอันสิ้นสุดลง”

ข้อ 4 ประกาศนี้ให้ใช้บังคับตั้งแต่วันที่ 16 ตุลาคม พ.ศ. 2547 เป็นต้นไป

 ประกาศ ณ วันที่ 8 ตุลาคม พ.ศ. 2547

 (นายสมคิด จาตุศรีพิทักษ์)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 9/2543

เรื่อง หลักเกณฑ์ เงื่อนไข และวิธีการให้กู้ยืมเงินเพื่อซื้อหลักทรัพย์

(ฉบับที่ 2)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
----------------------------------------------------------

 อาศัยอํานาจตามความในมาตรา 14 และมาตรา 102 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. โดยคําแนะนําของธนาคารแห่งประเทศไทยออกข้อกําหนดไว้ดังต่อไปนี้
----------------------------------------------------------------------------------------------------------------------------------------------------------------------------

 ข้อ 1 ให้ยกเลิกบทนิยามคําว่า “บริษัทหลักทรัพย์” ในข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 39/2540 เรื่อง หลักเกณฑ์ เงื่อนไข และวิธีการให้กู้ยืมเงินเพื่อซื้อหลักทรัพย์ ลงวันที่ 5 พฤศจิกายน พ.ศ. 2540 และให้ใช้ความต่อไปนี้แทน

 ““บริษัทหลักทรัพย์” หมายความว่า บริษัทที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการให้สินเชื่อเพื่อธุรกิจหลักทรัพย์”

 ข้อ 2 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ประกาศ ณ วันที่ 24 กุมภาพันธ์ พ.ศ. 2543 

 (นายธารินทร์ นิมมานเหมินท์)

###  รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์